**Ville-Matti Koponen** (s. 4. tammikuuta 1984 Lahti) on suomalainen jääkiekkoilija, joka pelaa Suomi-sarjajoukkue HC Giantsissa. Hän on pelipaikaltaan keskushyökkääjä, mutta Koponen osaa pelata myös laidassa. Kaudella 2018–2019 hän pelasi myös puolustajan paikalla. Koponen on kauden 2018–2019 jälkeen Peliittojen/Heinolan Kiekon seurahistorian eniten runkosarjaotteluita (319) pelannut, toiseksi eniten syöttöpisteitä (103) tehnyt ja viidenneksi eniten tehopisteitä (129) tehnyt pelaaja. Hän laukoo oikealta.

Ura
---

Koponen on Pelicansin kasvatti, mutta hän pelasi juniorina myös Kiekkoreippaassa. Hän oli kaudella 2001–2002 seuran B-nuorten paras pistemies tehtyään 27 ottelussa tehot 18+28=46. Koponen sijoittui B-nuorten SM-sarjan pistepörssissä kolmanneksi KalPan Jani Lyytisen kanssa. Kaudella 2003–2004 hän debytoi miesten peleissä pelattuaan yhden Mestis-ottelun alle 20-vuotiaiden maajoukkueessa. Koponen teki ottelussa yhden maalin. Hän pelasi koko muun kauden Pelicansin A-nuorissa.

Kaudella 2004–2005 Koponen teki SM-liigadebyyttinsä ja pelasi Pelicansissa 25 runkosarjottelua tehden kaksi syöttöpistettä. Hän pelasi vielä noin puolet kaudestaan A-nuorissa. Koponen teki toukokuussa 2005 vuoden mittaisen jatkosopimuksen Pelicansin kanssa. Ennen kautta 2005–2006 joukkueen silloinen päävalmentaja Jami Kauppi kommentoi Koposesta:

> »Koposta vaivaa tällä hetkellä armeija kaikkein pahiten, mutta en ole huolissani. Jos vertaisin häntä johonkin aiemmin valmentamaani pelaajaan, niin Santalan Tommi on todella lähellä. Luotan, että Koponen tulee lyömään itsensä läpi kiekollisella taidollaan. Tulevaisuuden kuva NHL:ssä, kun jaksaa harjoitella oikein ja tehdä töitä sen eteen.» 
> 
> 

Koponen nousi kauden aikana Pelicansin pelaavaan kokoonpanoon ja teki 41 runkosarjaottelussa tehot 2+4=6. Hänen liigauransa avausmaali syntyi 6. lokakuuta 2005 JYPiä vastaan. Koponen palkittiin ottelun *Ilta-Sanomien* yhden tähden tähtipelaajana. Hän teki joulukuussa 2005 kahden vuoden jatkosopimuksen. Kauden aikana Koponen pelasi myös yhden Mestis-ottelun lainalla Järvenpään Haukoissa. Kaudella 2006–2007 hän pelasi Pelicansissa 35 runkosarjaottelua tehoin 0+5=5 sekä kuusi playoff-ottelua ilman tehopisteitä. Koponen pelasi runkosarjassa myös yhteensä 16 ottelun verran ottelukohtaisella sopimuksella Mestiksen nousijajoukkue Heinolan Kiekossa, jossa hän teki tehot 8+1=9.

Kaudella 2007–2008 Koponen pelasi SM-liigassa vain neljä ottelua ilman tehopisteitä tammikuussa 2008. Hän siirtyi kauden kynnyksellä viikon mittaisella lainasopimuksella HeKiin, mutta Koponen pelasi siellä lopulta lähes koko kauden ja teki 32 runkosarjaottelussa tehot 4+15=19. Hän ei onnistunut lyömään itseään läpi Pelicansissa ja siirtyi kaudeksi 2008–2009 TuTon riveihin. Hän oli joukkueen neljänneksi paras pistemies tehoilla 11+25=36. Koponen oli Mestiksen pistepörssin kymmenes Jani Keräsen kanssa.

Toukokuussa 2009 Koponen teki sopimuksen KooKoon kanssa kaudeksi 2009–2010. Hän jäi joukkueessa vähäisempään rooliin ja teki runkosarjassa tehot 6+16=22. Koponen voitti keväällä 2010 Mestis-pronssia. Hän teki toukokuussa 2010 sopimuksen Mestiksen nousijajoukkue Kiekko-Laserin kanssa, jonka varakapteenina hän aloitti. Koponen palasi SM-liigaan 4. joulukuuta 2010, kun hänet nostettiin Oulun Kärppien kokoonpanoon otteluun Jokereita vastaan korvaamaan loukkaantunut Kamil Kreps. Kärppiä valmensi Koposelle Pelicansista tuttu Hannu Aravirta. Koponen aloitti heti Krepsin jättämässä aukossa ykkössentterinä Marko Luomalan ja Kristian Kuuselan välissä. Siirtorajan kynnyksellä helmikuussa 2011 Kärpät kiinnittivät hänet loppukaudeksi joukkueeseensa. Koponen teki SM-liigan runkosarjassa 23 ottelussa kolme syöttöpistettä.

Huhtikuussa 2011 Koponen teki 1+1-vuotisen jatkosopimuksen Kärppien kanssa. Hän pelasi alkukauden suurimmaksi osaksi Kiekko-Laserissa, joka ajautui kuitenkin konkurssiin joulukuussa 2011. Pian tämän jälkeen Koponen siirtyi lainalle Kajaanin Hokkiin, jossa hän pelasi neljä ottelua. Kärpissä Koponen pelasi kauden aikana yhdeksän runkosarja- ja yhden playoff-ottelun. Kaudeksi 2012–2013 hän palasi vuoden mittaisella sopimuksella KooKoohon. Koponen pelasi siellä vain kaksi ottelua, kunnes jätti joukkueen ja siirtyi syyskuussa 2012 toistaiseksi voimassa olevalla sopimuksella Heinolan Peliittojen riveihin. Joulukuussa hänen sopimustaan jatkettiin kauden loppuun. Seuraavalla kaudella 2013–2014 Koponen oli joukkueen paras pistemies ja syöttäjä tehoilla 4+26=30. Hänellä oli myös vakiokokoonpanosta Peliittojen paras teholukema (+4). Elokuussa 2014 Koponen teki vuoden mittaisen jatkosopimuksen Peliittojen kanssa.

Kaudeksi 2014–2015 Koponen nimettiin Peliittojen kapteeniksi. Hän jakoi 26 syöttöpisteellään joukkueen sisäisen syöttöpörssin voiton Christian Silfverin kanssa. Kaudella 2016–2017 Koponen voitti Peliittojen pudotuspelien sisäisen tehotilaston lukemalla +2. Hän pelasi kauden aikana myös kymmenen ottelua lainalla Pelicansin SM-liigajoukkueessa, kun joukkueessa oli loukkaantumisia. Kaudella 2017–2018 Koponen jatkoi Peliittojen yhtenä kiertävistä kapteeneista. Hän pelasi kauden aikana kaksi ottelua lainalla Pelicansissa. Kaudeksi 2018–2019 Koponen nimettiin takaisin Peliittojen ensisijaiseksi kapteeniksi.

Koponen siirtyi kaudeksi 2019–2020 vuoden mittaisella sopimuksella Suomi-sarjajoukkue HC Giantsiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Pelicans | A-SM | 5 | 1 | 3 | 4 | 2 | – | – | – | – | – |
| 2002–2003 | Pelicans | A-SM | 30 | 6 | 5 | 11 | 24 | – | – | – | – | – |
| 2003–2004 | Suomi U20 | Mestis | 1 | 1 | 0 | 1 | 0 | – | – | – | – | – |
|  | Pelicans | A-SM | 36 | 7 | 21 | 28 | 59 | – | – | – | – | – |
| 2004–2005 | Pelicans | A-SM | 22 | 7 | 11 | 18 | 10 | 4 | 1 | 0 | 1 | 4 |
|  | Pelicans | SM-liiga | 25 | 0 | 2 | 2 | 8 | – | – | – | – | – |
| 2005–2006 | Haukat | Mestis | 1 | 0 | 0 | 0 | 0 | – | – | – | – | – |
|  | Pelicans | SM-liiga | 41 | 2 | 4 | 6 | 22 | – | – | – | – | – |
| 2006–2007 | HeKi | Mestis | 16 | 8 | 1 | 9 | 57 | – | – | – | – | – |
|  | Pelicans | SM-liiga | 36 | 0 | 5 | 5 | 12 | 6 | 0 | 0 | 0 | 0 |
| 2007–2008 | HeKi | Mestis | 32 | 4 | 15 | 19 | 24 | – | – | – | – | – |
|  | Pelicans | SM-liiga | 4 | 0 | 0 | 0 | 0 | – | – | – | – | – |
| 2008–2009 | TuTo | Mestis | 44 | 11 | 25 | 36 | 30 | 10 | 3 | 4 | 7 | 6 |
| 2009–2010 | KooKoo | Mestis | 44 | 6 | 16 | 22 | 42 | 10 | 0 | 2 | 2 | 8 |
| 2010–2011 | Kiekko-Laser | Mestis | 33 | 7 | 18 | 25 | 16 | – | – | – | – | – |
|  | Kärpät | SM-liiga | 23 | 0 | 3 | 3 | 2 | 3 | 0 | 0 | 0 | 0 |
| 2011–2012 | Kiekko-Laser | Mestis | 21 | 2 | 13 | 15 | 2 | – | – | – | – | – |
|  | Hokki | Mestis | 4 | 0 | 4 | 4 | 2 | – | – | – | – | – |
|  | Kärpät | SM-liiga | 9 | 0 | 0 | 0 | 4 | 1 | 0 | 1 | 1 | 0 |
| 2012–2013 | KooKoo | Mestis | 2 | 0 | 0 | 0 | 0 | – | – | – | – | – |
|  | Peliitat | Mestis | 39 | 7 | 16 | 23 | 18 | 6 | 1 | 1 | 2 | 4 |
| 2013–2014 | Peliitat | Mestis | 56 | 4 | 26 | 30 | 22 | – | – | – | – | – |
| 2014–2015 | Peliitat | Mestis | 48 | 4 | 26 | 30 | 53 | – | – | – | – | – |
| 2015–2016 | Peliitat | Mestis | 47 | 1 | 14 | 15 | 24 | – | – | – | – | – |
| 2016–2017 | Peliitat | Mestis | 44 | 2 | 11 | 13 | 12 | 4 | 0 | 2 | 2 | 2 |
|  | Pelicans | SM-liiga | 10 | 0 | 1 | 1 | 0 | – | – | – | – | – |
| 2017–2018 | Peliitat | Mestis | 47 | 5 | 8 | 13 | 14 | – | – | – | – | – |
|  | Pelicans | SM-liiga | 2 | 0 | 0 | 0 | 0 | – | – | – | – | – |
| 2018–2019 | Peliitat | Mestis | 38 | 3 | 2 | 5 | 30 | – | – | – | – | – |
| 8 kautta | yhteensä | SM-liiga | 150 | 2 | 15 | 17 | 60 | 10 | 0 | 1 | 1 | 0 |
| 15 kautta | yhteensä | Mestis | 496 | 63 | 182 | 245 | 346 | 30 | 4 | 9 | 13 | 20 |

Lähteet
-------

* Ville-Matti Koponen The Internet Hockey Databasessa (englanniksi)
* Ville-Matti Koponen Eurohockey-sivustolla (englanniksi)
* Ville-Matti Koponen *Elite Prospects*. Everysport Media Group AB.  (englanniksi)

### Viitteet

1. ↑  Ville-Matti Koponen - Oulun Kärpät
2. 1 2 3 4 5 6  Ville-Matti Koponen *Elite Prospects*. Everysport Media Group AB.  (englanniksi)
3. ↑  Elite Prospects - Peliitat *eliteprospects.com*. Everysport Media Group. Viitattu 5.7.2019. (englanniksi)
4. ↑  Ville-Matti Koponen *Jatkoaika.com*. Jatkoaika r.y. Viitattu 4.10.2017.
5. ↑  Elite Prospects - Jr. B SM-sarja Stats 2001-2002 *eliteprospects.com*. Everysport Media Group. Viitattu 5.7.2019. (englanniksi)
6. ↑  Pelicansille viisi uutta sopimusta *Jatkoaika.com*.  4.5.2005. Jatkoaika r.y. Viitattu 10.12.2010.
7. ↑  Hemmilä, Samu: Kolme lahtelaistoivoa *Jatkoaika.com*.  7.9.2005. Jatkoaika r.y. Viitattu 10.12.2010.
8. ↑  Tilastot - Liiga *liiga.fi*.  6.10.2005. Jääkiekon SM-liiga Oy. Viitattu 9.3.2014.
9. ↑  Ville-Matti Koposelle jatkosopimus Pelicansiin *Jatkoaika.com*.  29.12.2005. Jatkoaika r.y. Viitattu 10.12.2010.
10. ↑  Ville-Matti Koponen ottelukohtaisella sopimuksella HeKiin *Jatkoaika.com*.  17.11.2006. Jatkoaika r.y. Viitattu 10.12.2010.
11. ↑  HeKille liiga-apuja Pelicansilta *Jatkoaika.com*.  10.9.2007. Jatkoaika r.y. Viitattu 10.12.2010.
12. ↑  TuTo hankki Ville-Matti Koposen *Jatkoaika.com*.  30.5.2008. Jatkoaika r.y. Viitattu 10.12.2010.
13. ↑  Elite Prospects - Mestis Stats 2008-2009 *eliteprospects.com*. Everysport Media Group. Viitattu 5.7.2019. (englanniksi)
14. ↑  Koponen ja Paakkarinen uusia KooKoo-hyökkääjiä *Jatkoaika.com*.  25.5.2009. Jatkoaika r.y. Viitattu 10.12.2010.
15. ↑  Kiekko-Laser avasi sopimushanansa *Jatkoaika.com*.  7.5.2010. Jatkoaika r.y. Viitattu 10.12.2010.
16. ↑  Torro, Miia: Koponen palasi liigajäille *Jatkoaika.com*.  5.12.2010. Jatkoaika r.y. Viitattu 10.12.2010.
17. ↑  Koponen Kärppiin, Komulainen korvaajaksi Laseriin *Jatkoaika.com*.  1.2.2011. Jatkoaika r.y. Viitattu 21.3.2011.
18. ↑  Viuhkola jatkaa Kärpissä *Jatkoaika.com*.  19.4.2011. Jatkoaika r.y. Viitattu 27.4.2011.
19. ↑  Hokki-hyökkäykseen apuja *Jatkoaika.com*.  13.12.2011. Jatkoaika r.y. Viitattu 10.4.2012.
20. ↑  KooKoo julkaisi joukkonsa *Jatkoaika.com*.  10.4.2012. Jatkoaika r.y. Viitattu 10.4.2012.
21. ↑  Koponen jyrää Heinolaan *Jatkoaika.com*.  9.10.2012. Jatkoaika r.y. Viitattu 15.10.2012.
22. ↑  Koponen Peliitoissa kauden loppuun, Leino lainalle *Jatkoaika.com*.  5.12.2012. Jatkoaika r.y. Viitattu 18.12.2012.
23. ↑  Elite Prospects - Peliitat *eliteprospects.com*. Everysport Media Group. Viitattu 5.7.2019. (englanniksi)
24. ↑  Peliitat jatkosopimukseen kärkisentterinsä kanssa *Jatkoaika.com*.  2.8.2014. Jatkoaika r.y. Viitattu 27.8.2014.
25. ↑  Peliittojen kapteenisto julkaistu *Jatkoaika.com*.  26.8.2014. Jatkoaika r.y. Viitattu 27.8.2014.
26. ↑  Elite Prospects - Peliitat *eliteprospects.com*. Everysport Media Group. Viitattu 5.7.2019. (englanniksi)
27. ↑  Peliitat - iloisella ja railakkaalla hyökkäyspelillä kohti 200 maalia *mestis.fi*.  27.9.2017. Suomen Jääkiekkoliitto – Finlands Ishockeyförbund ry.  Arkistoitu 5.10.2017. Viitattu 4.10.2017.
28. ↑  Peliittojen kapteenisto valittu kaudelle 2018-19 *peliitat.fi*.  30.9.2018. Heinolan Peliitat Oy. Viitattu 30.9.2018.
29. ↑  Kiekko-Laserin Mestis-kauden tilastot hylätty joukkueen konkurssin takia.